মন্ত্রীমন্দলনা ইন্তর্নেস্নেল ফাইনান্সিয়েল সর্বিস সেন্তর্স ওথোরিতী বিল, ২০১৯গী থোংদা ভারত্তা ইন্তর্নেস্নেল ফাইনান্সিয়েল সর্বিস সেন্তর্স (আই.এফ.এস.সি.এস)দা ফাইনান্সিয়েল সর্বিস পুম্নমক রেগুলেৎ তৌনবগীদমক য়ুনিফাইদ ওথোরিতী অমা লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্তর্নেস্নেল ফাইনান্সিয়েল সর্বিস সেন্তর্স ওথোরিতী বিল, ২০১৯গী থোংদা ভারত্তা ইন্তর্নেস্নেল ফাইনান্সিয়েল সর্বিস সেন্তর্স (আই.এফ.এস.সি.এস)দা ফাইনান্সিয়েল সর্বিস পুম্নমক রেগুলেৎ তৌনবগীদমক য়ুনিফাইদ ওথোরিতী অমা লিংখৎপদা অয়াবা পীখ্রে। ভারত্তা অহানবা আই.এফ.এস.সি. জি.আই.এফ.তি. সিতী, গান্ধীনগর গুজরাত্তা লিংখৎখি। আই.এফ.এস.সি. অমনা লন্দন অমসুং সিঙ্গাপুরগুম্বা মালেম অসিগা লৈরিবা অতোপ্পা মকোকথোংবা ইন্তর্নেস্নেল ফাইনান্সিয়েল সেন্তরশিংদা চাংদম্নিঙাই ওইবা অদুগুম্লবা বিজিনেস অমসুং রেগুলেতরী এভাইরনমেন্ত ওফর তৌদুনা ভারত্তা ফাইনান্সিয়েল ইন্সতিত্যুসনশিংগী ইন্দিয়ান কোর্পোরেৎ এনতাইতীশিং অমসুং ওভরসিজ ব্রান্সশিং/সবসিদরীশিংনা ওফশোর ফাইনান্সিয়েল সেন্তরশিংদা হৌজিক হৌজিক চত্থরিবা অদুগুম্লবা ফাইনান্সিয়েল সর্বিসশিং অমসুং ত্রাঞ্জেক্সনশিং অমুক হন্না পুরকপা ঙমহল্লি। মসিনা ইন্দিয়ান কোর্পোরেৎশিংবু গ্লোবেল ফাইনান্সিয়েল মার্কেৎশিংদা লাইনা এসেস তৌবা ফংহল্লগনি। আই.এফ.এস.সি.না ভারত্তা ফাইনান্সিয়েল মার্কেৎশিংগী মখাতাবা দিবেলপমেন্ত কমপ্লিমেন্ত অমসুং প্রমোৎসু তৌগনি। হৌজিক্কী ওইনা আই.এফ.এস.সি.দা বেঙ্কিং, কেপিতেল মার্কেতস অমসুং ইন্সুরেন্স সেক্তরশিং মশিং য়াম্লবা রেগুলেতরশিংনা রেগুলেৎ তৌরি, মখোয়দুদি আর.বি.আই., সেবি অমসুং আই.আর.দি.এ.আই.নি। আই.এফ.এস.সি.শিংদা ফাইনান্সিয়েল সর্বিসশিং অমসুং প্রদক্তশিংগী দিবেলপমেন্ত ফোকস তৌবা অমসুং দেদিকেতেদ রেগুলেতরী ইন্তরবেন্সনশিং মথৌ তাগনি। মরম অদুনা ফাইনান্সিয়েল মার্কেৎ পার্তিসিপেন্তশিংদা ৱার্ল্দ ক্লাস রেগুলেতরী এনভাইরনমেন্ত ফংহন্নবা ভারত্তা আই.এফ.এস.সি.শিংগীদমক য়ুনিফাইদ ফাইনান্সিয়েল রেগুলেতর অমা মথৌ তাবা ফাওরি। দিপার্তমেন্ত ওফ ইকোনোমিক এফিয়ার্স (দি.ই.এ), মিনিস্ত্রী ওফ ফাইনান্স (এম.ও.এফ)না আই.এফ.এস.সি.শিংগীদমক তোঙানবা য়ুনিফাইদ রেগুলেতর অমা লিংখৎনবা দ্রাফ বিল অমা শেমলে। মখাগীশিং অসি বিল অদুগী মরুওইবা ফিচরশিংনি: ওথোরিতীগী মেনেজমেন্ত: ওথোরিতী অসিদা চেয়ারপর্সন অমা, রিজর্ব বেঙ্ক ওফ ইন্দিয়া (আর.বি.আই.), সেক্যুরিতীজ একচেঞ্জ বোর্দ ওফ ইন্দিয়া (সেবি), ইন্সুরেন্স রেগুলেতরী এন্দ দিবেলপমেন্ত ওথোরিতী ওফ ইন্দিয়া (আই.আর.দি.এ.আই.) অমসুং পেন্সন ফন্দ রেগুলেতরী এন্দ দিবেলপমেন্ত ওথোরিতী (পি.এফ.আর.দি.এ.)না নোমিনেৎ তৌরকপা মেম্বর অমমম, কেন্দ্র সরকারনা দোমিনেৎ তৌগদবা মেম্বর অনি অমসুং অতোপ্পা হোল–তাইম নত্রগা ফুল–তাইম নত্রগা পার্ত–তাইম মেম্বর অনি লৈগনি। ওথোরিতীগী ফঙ্কসনশিং: ওথোরিতী অসিনা আই.এফ.এস.সি.শিংগীদমক ফাইনান্সিয়েল সেক্তর রেগুলেতরশিংনা হান্ননা অয়াবা পীরবা আই.এফ.এস.সি. অমদা ফাইনান্সিয়েল সর্বিসশিং, ফাইনান্সিয়েল প্রদক্তশিং অমসুং ফাইনান্সিয়েল ইন্সতিত্যুসনশিংগুম্বা পুম্নমক রেগুলেৎ তৌগনি। ওথোরিতীগী শক্তি: আই.এফ.এস.সি.শিংদা মরীলৈনবা এক্তশিংগী মখাদা মরীলৈনবা ফাইনান্সিয়েল সেক্তর রেগুলেতরী (মিং ওইনা পল্লবদা, আর.বি.আই, সেবি, আই.আর.দি.এ.আই., অমসুং পি.এফ.আর.দি.এ. অসিনচিংবা)না এক্সরসাইজ তৌবা য়াবা শক্তি পুম্নমক ওথোরিতী মথন্তনা এক্সরসাইজ তৌগনি। ওথোরিতীগী প্রোসেসশিং অমসুং প্রোসিদ্যুরশিং: ওথোরিতীনা তুংইনগদবা প্রোসেসশিং অমসুং প্রোসিদ্যুরশিং অসিগুম্বা ফাইনান্সিয়েল প্রদক্তশিং, সর্বিসশিং নত্রগা ইন্সতিত্যুসনশিংদা এপ্লিকেবল ওইবা ভারতকী পার্লিয়ামেন্তকী মরী লৈনবা এক্তশিংগী প্রোভিজনশিংগা লোয়ননা গোবর্ন তৌগনি। ফোরেন করেন্সীদা ত্রাঞ্জেক্সন: কেন্দ্র সরকারগা তাথোক তাশিন তৌদুনা ওথোরিতীনা স্পেসিফাই তৌবদা আই.এফ.এস.সি.শিংদা ফাইনান্সিয়েল সর্বিসকী ত্রাঞ্জেক্সনশিং ফোরেন করেন্সীদা তৌগনি। আই.এফ.এস.সি.শিংগীদমক য়ুনিফাইদ ফাইনান্সিয়েল রেগুলেতর অমা লিংখৎপনা ইজ ওফ দুইং বিজিনেস পর্সপেক্তিব অমদগী মার্কেৎ পার্তিসিপেন্তশিংদা ৱার্ল্দ ক্লাস রেগুলেতরী এনভাইরনমেন্ত ফংহল্লগনি।